
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2153 

7 Οκτωβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Τροποποίηση Κανονισμού του εκκλησιαστικού Ιδρύ¬ 
ματος της Ιερός Μητροπόλεως Πειραιώς με την 
επωνυμία «Ταμείον Ευποιίας Υποτροφιών, Εκκλη¬ 
σιαστικής Δράσεως και Διαδόσεως Χριστιανικού 

Εντύπου». 1 

Σύσταση και λειτουργία Εκκλησιαστικού Ιδρύματος 
υπό την επωνυμία: «ΚΗΡΟΠΛΑΣΤΕΙΟΝ ΙΕΡΑΣ ΜΗ- 
ΤΡΟΠΟΛΕΩΣ ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡ- 
ΣΑΛΩΝ». 2 


ΑΠΟΦΑΣΕΙ Σ 

Αριθμ. 3654/2037/17.9.2015 (1) 


Τροποποίηση Κανονισμού του εκκλησιαστικού Ιδρύμα¬ 
τος της Ιερός Μητροπόλεως Πειραιώς με την επω¬ 
νυμία «Ταμείον Ευποιίας Υποτροφιών, Εκκλησιαστι¬ 
κής Δράσεως και Διαδόσεως Χριστιανικού Εντύπου». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1. τα άρθρα 1 παρ. 4, 29 παρ. 2 του Ν. 590/1977 «Περί 
του Καταστατικού Χάρτου της Εκκλησίας της Ελλάδος» 
(Φ.Ε.Κ. Α' 146/1977), όπως έχουν τροποποιηθεί με το 
άρθρο 68 παρ. 1 του Ν. 4235/2014 (ΦΕΚ Α' 32/11.2.2014), 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους, 

3. τας υφισταμένας κοινωνικός, πνευματικός και εκπαι¬ 
δευτικός ανάγκας του ποιμνίου της Ιερός Μητροπόλεως 
Πειραιώς, 

4. την υπ’ αριθμ. πρωτ. 847/27.7.2015 πρότασιν του Σεβ. 
Μητροπολίτου Πειραιώς Σεραφείμ, 

5. την από 28.8.2015 Γνωμοδότησιν της Νομικής Υπη¬ 
ρεσίας, 

6. την από 10.9.2015 απόφασιν της Διαρκούς Ιερός 
Συνόδου, αποφασίζει: 

Τροποποιεί και συμπληρώνει τον Κανονισμόν Ιδρύ¬ 
ματος «Ταμείο Ευποιίας Υποτροφιών, Εκκλησιαστικής 
Δράσεως και Διαδόσεως Χριστιανικού Εντύπου», που 


συστήθηκε με την υπ’ αριθ. 1355/27.10.1971 Πράξη του 
Μητροπολίτου Πειραιά (Φ.Ε.Κ. Β278/20.4.1972) και τρο¬ 
ποποιήθηκε με την υπ’ αριθ. 7/2.1.1996 Πράξη του Μητρο¬ 
πολίτου Πειραιώς (Φ.Ε.Κ. Β19/16.1.1996), ως εξής: 

Άρθρο 1 

1. Στο άρθρο 1 του Κανονισμού, μετά τη λέξη «Ίδρυμα» 
προστίθεται η φράση «επικουρούν το έργο της Ιερός 
Μητροπόλεως Πειραιώς». 

Τα άρθρα 6 και 7 λαμβάνουν τους αριθμούς 7 και 8 
αντίστοιχα, ενώ παρεμβάλλεται άρθρο 6, το οποίο έχει 
ως εξής: 

«Αρθρο 6 

2. Στην περιουσία του Ιδρύματος εντάσσεται ως ομά¬ 
δα περιουσίας αυτοτελούς διαχείρισης η περιουσία 
που κατέλειπε στο Ίδρυμα ο Δημήτριος Λυμπερόπου- 
λος του Ζώη υπό τον τίτλο «Κληροδότημα Υποτροφιών 
Δημητρίου και Μαρίας Λυμπεροπούλου», δυνάμει της 
υπ’ αριθμόν 5714/19.12.1989 δημόσιας διαθήκης του, συ- 
νταχθείσης ενώπιον της συμβολαιογράφου Πειραιώς 
Μαρίας Σκουτέρη Δουζίνα και νομίμως δημοσιευμένης 
υπό του Πρωτοδικείου Πειραιώς δια του υπ’ αριθμόν 
404/2005 Πρακτικού του. 

2. Σκοπός του Κληροδοτήματος είναι η καταβολή βο¬ 
ηθημάτων στους δικαιούχους των υποτροφιών, προτι- 
μώμενων των ορφανών κατά την κρίση της Ιερός Μη¬ 
τροπόλεως και του Συμβουλίου του Ιδρύματος, όπως 
ειδικότερα ορίζεται παρακάτω. 

3. Η περιουσία του παραπάνω Κληροδοτήματος πε¬ 
ριλαμβάνει: 

α) Μερίδιο επτά ογδόων (7/8) του ατομικού λογαρια¬ 
σμού αποταμιεύσεως του παραπάνω διαθέτη ως ανα¬ 
παλλοτρίωτη κατάθεση, τηρούμενη σε ειδικό λογαρια¬ 
σμό στο Κεντρικό Υποκατάστημα Πειραιώς της Εθνικής 
Τραπέζης της Ελλάδος, εκ του οποίου οι δεδουλευμένοι 
τόκοι θα αναλαμβάνονται στο τέλος εκάστου έτους και 
θα χρηματοδοτούν αποκλειστικά τους σκοπούς του 
Κληροδοτήματος. 

β) Τις αυτοτελείς οριζόντιες ιδιοκτησίες που κληροδό¬ 
τησε ο διαθέτης στο Ίδρυμα, των οποίων τα μισθώμα¬ 
τα, μετά την αφαίρεση των δαπανών συντήρησης των 
αυτοτελών οριζοντίων ιδιοκτησιών θα χρηματοδοτούν 
αποκλειστικά τους σκοπούς του Κληροδοτήματος. Για 
την εκποίηση των αυτοτελών οριζοντίων ιδιοκτησιών 

απαιτείται προηγούμενη άδεια δικαστηρίου. Στην περί¬ 
πτωση αυτή το τίμημα της εκποιήσεως θα κατατίθεται 
στον προαναφερθέντα ειδικό λογαριασμό της Τραπέζης 
βάσει των όρων της δικαστικής αποφάσεως. 

γ) Τις μετοχές της Εθνικής Τράπεζας της Ελλάδος 
που κληροδότησε ο διαθέτης στο Ίδρυμα, των οποίων 
τα μερίσματα θα χρηματοδοτούν αποκλειστικά τους 
σκοπούς του Κληροδοτήματος. 

4. Η διαχείριση του Κληροδοτήματος θα γίνεται από 
τον εκάστοτε προϊστάμενο των οικονομικών υπηρεσι¬ 
ών της Ιεράς Μητροπόλεως Πειραιώς, σύμφωνα με τη 
βούληση του διαθέτη. 

Ο διαχειριστής θα συλλέγει τις προσόδους της πα¬ 
ραπάνω περιουσίας, κατά τα αναφερόμενα στην παρά¬ 
γραφο 3 του παρόντος άρθρου, δημιουργώντας ετησίως 
Ειδικό Κεφάλαιο για την εκπλήρωση των σκοπών του 
Κληροδοτήματος. 

Ο διαχειριστής θα λογοδοτεί προς το Συμβούλιο του 
Ιδρύματος τακτικά ετησίως, κατά τον τελευταίο μήνα 
εκάστου ημερολογιακού έτους και εκτάκτως, κατά την 
κρίση του Συμβουλίου του Ιδρύματος. 

5. Δικαιούχοι των υποτροφιών ορίζονται: 

α) Πέντε από τους επιτυχόντες στις πανελλήνιες ει¬ 
σαγωγικές εξετάσεις προς τα ελληνικά Ανώτατα Εκπαι¬ 
δευτικά Ιδρύματα και Πολυτεχνεία και ελλείψει τέτοιων 
στα Τεχνολογικά Επαγγελματικά Ιδρύματα, κατά βαθμο¬ 
λογική σειρά επιτυχίας, προερχόμενοι από τους Δήμους 
Πειραιώς, Δραπετσώνας και Αγ. I. Ρέντη. 

β) Πέντε από τους αποφοιτούντες πτυχιούχους των 
ελληνικών Ανώτατων Εκπαιδευτικών Ιδρυμάτων και 
Πολυτεχνείων και ελλείψει τέτοιων των Τεχνολογικών 
Επαγγελματικών Ιδρυμάτων, κατά βαθμολογική σειρά 
πτυχίου, προερχόμενοι από τους Δήμους Πειραιώς, Δρα¬ 
πετσώνας και Αγ. I. Ρέντη. 

Αν στους κατά τα ανωτέρω δικαιούχους περιλαμβά¬ 
νονται ορφανοί, οι τελευταίοι προτιμούνται ανεξαρτή¬ 
τως βαθμολογικής σειράς και εξ αυτών προτιμούνται οι 
ορφανοί αμφοτέρων των γονέων έναντι των ορφανών 
ενός γονέως. 

Σε περίπτωση ισοβάθμησης, το βοήθημα κατανέμεται 
στους ισοβαθμούντες ισομερώς. 

6. Το ποσό του βοηθήματος καθορίζεται με απόφαση 
του Συμβουλίου του Ιδρύματος μετά από αιτιολογημένη 
πρόταση του διαχειριστή και ανάλογα με το ύψος του 
Ειδικού Κεφαλαίου του Κληροδοτήματος. 

7. Για την ανάδειξη των δικαιούχων τοΊδρυμα εκδίδει 
ετησίως προκήρυξη που συνυπογράφεται από τον δι¬ 
αχειριστή του Κληροδοτήματος, η οποία δημοσιεύεται 
στην ιστοσελίδα της Ιεράς Μητροπόλεως Πειραιώς και 
του Ιδρύματος (αν υπάρχει) επί χρονικό διάστημα του¬ 
λάχιστον είκοσι (20) ημερών. Με την προκήρυξη ορίζο¬ 
νται τα δικαιολογητικά που πρέπει να προσκομίσουν οι 
υποψήφιοι. Οι υποψήφιοι που πληρούν τις προϋποθέσεις 
κατατάσσονται σε πίνακα και επιλέγονται αποκλειστικά 
με τα προναφερθέντα κριτήρια με απόφαση του Συμ¬ 
βουλίου του Ιδρύματος. 

8. Η καταβολή του βοηθήματος γίνεται σε τόπο και 
χρόνο που ορίζεται από το Ίδρυμα. Στη σχετική από¬ 
δειξη καταβολής αναγράφεται η ένδειξη «Κληροδότημα 
Υποτροφιών Δημητρίου και Μαρίας Λυμπεροπούλου».» 

Αρθρο 2 

Προστίθεται άρθρο 9, το οποίο έχει ως εξής: 


«Άρθρο 9 

1. Ο Κανονισμός του Ιδρύματος τροποποιείται με από¬ 
φαση του Διοικητικού Συμβουλίου του, εγκρινομένης 
υπό της Ιεράς Συνόδου, κατόπιν προτάσεως του οικείου 
Μητροπολίτου». 

2. ΤοΊδρυμα καταργείται με απόφαση του Διοικητικού 
Συμβουλίου του, εγκρινομένης υπό της Ιεράς Συνόδου, 
κατόπιν προτάσεως του οικείου Μητροπολίτου, όταν 
δεν εκπληρώνει τις προϋποθέσεις ιδρύσεως του ή τους 
σκοπούς του παρόντος Κανονισμού. 

3. Μετά την τυχόν κατάργηση του Ιδρύματος η κινητή 
και ακίνητη περιουσία του συμπεριλαμβανομένης της 
αυτοτελούς διαχειρίσεως της περιουσίας του κληρο¬ 
δοτήματος του άρθρου 6 του παρόντος Κανονισμού, 
περιέρχεται στην Ιερά Μητρόπολη Πειραιώς. 

4. Η απόφαση της Ιεράς Συνόδου περί εκάστης τρο- 
ποποιήσεως του Κανονισμού του Ιδρύματος και κα- 
ταργήσεως του Ιδρύματος θα τελεί σε ισχύ από της 
δημοσιεύσεως αυτής στην Εφημερίδα της Κυβερνήσεως 
και στο Περιοδικό «Εκκλησία». 

Αρθρο 3 

1. Η παρούσα τροποποίηση ισχύει από την ημέρα δη- 
μοσιεύσεώς της στην Εφημερίδα της Κυβερνήσεως. 

2. Η τροποποίηση του Κανονισμού του Ιδρύματος, διά 
της παρούσης αποφάσεως, δεν προκαλεί δαπάνη σε 
βάρος της Ιεράς Μητροπόλεως Πειραιώς. 

Η απόφαση αυτή να δημοσιευθεί στην Εφημερίδα της 
Κυβερνήσεως και το περιοδικό «ΕΚΚΛΗΣΙΑ». 

Αθήναι, 5 Ιουνίου 2015 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

Αριθμ. 3842/2038/17.9.2015 (2) 

Σύσταση και λειτουργία Εκκλησιαστικού Ιδρύματος υπό 
την επωνυμία: «ΚΗΡΟΠΛΑΣΤΕΙΟΝ ΙΕΡΑΣ ΜΗΤΡΟΠΟ- 
ΛΕΩΣ ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑΛΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1) τα άρθρα 1 παρ. 4, 29 παρ. 2 του Ν. 590/1977 «Περί 
του Καταστατικού Χάρτου της Εκκλησίας της Ελλάδος» 
(Φ.Ε.Κ. Α' 146/1977), όπως έχουν τροποποιηθεί με το 
άρθρο 68 παρ. 1 του Ν. 4235/2014 (ΦΕΚ Α' 32/11.2.2014). 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν εκ 
των Ευαγγελικών επιταγών, των Ιερών Κανόνων και των 
νόμων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Θεσσαλιώτι- 
δος και Φαναριοφερσάλων. 

4) Την υπ’ αριθμ. πρωτ. 1006/5.8.2015 Πρότασιν του 
Σεβασμιωτάτου Μητροπολίτου Θεσσαλιώτιδος και Φα¬ 
ναριοφερσάλων Τ ιμοθέου. 

5) Την από 1.9.2015 Γνωμοδότηση/ του Νομικού Γρα¬ 
φείου της Ιεράς Συνόδου της Εκκλησίας της Ελλάδος. 

6) την από 10.9.2015 απόφασιν της Διαρκούς Ιεράς 
Συνόδου, αποφασίζει: 

συνιστά εις την Ιερόν Μητρόπολιν Θεσσαλιώτιδος και 
Φαναριοφερσάλων Εκκλησιαστικόν Κηροπλαστείον, η 
οργάνωσις, διοίκησις, διαχείρισις και λειτουργία του 

οποίου θα διέπεται από τας διατάξεις του επομένου 
Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ, ΛΕΙΤΟΥΡΓΙΑΣ 
ΚΑΙ ΔΙΑΧΕΙΡΙΣΕΩΣ ΕΚΚΛΗΣΙΑΣΤΙΚΟΥ 
ΚΗΡΟΠΛΑΣΤΕΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑΛΩΝ 

Άρθρον1 

Σύστασις - Επωνυμία -Έδρα 

1. Συνιστάται εις την Ιερόν Μητρόπολιν Θεσσαλιώτι- 
δος και Φαναριοφερ-σάλων Εκκλησιαστική Εξηρτημένη 
Υπηρεσία του Νομικού Προσώπου της Ιεράς Μητρο- 
πόλεως, αυτοτελούς διαχειρίσεως, μη κερδοσκοπικού 
χαρακτήρος, υπό την επωνυμίαν: «ΕΚΚΛΗΣΙΑΣΤΙΚΟΝ ΚΗ- 
ΡΟΠΛΑΣΤΕΙΟΝ ΙΕΡΑΣ ΜΗΤΡΟΠΟΛΕΩΣ ΘΕΣΣΑΛΙΩΤΙΔΟΣ 
ΚΑΙ ΦΑΝΑΡΙΟΦΕΡΣΑΛΩΝ», το οποίον θα διέπεται από 
τας διατάξεις του Κανονισμού τούτου. 

2. Έδρα του Κηροπλαστείου είναι η Καρδίτσα, πλησίον 
της Ιεράς Μονής Αγίων Αποστόλων «Κόκκινης Εκκλη- 
σιάς», όπου ευρίσκονται οι εγκαταστάσεις κτιριακαί και 
μηχανολογικοί 

Αρθρον 2 

Σκοποί του Εκκλησιαστικού Κηροπλαστείου 

Σκοποί του Εκκλησιαστικού Κηροπλαστείου είναι: 

1. Η κάλυψις των αναγκών των Ιερών Ναών, Ιερών 
Προσκυνημάτων και Ιερών Μονών της Ιεράς Μητρο- 
πόλεως Θεσσαλιώτιδος και Φαναριοφερσάλων, καθώς 
και άλλων Ιερών Μητροπόλεων, δια κηρού ομοιογενούς 
κατασκευής. 

2. Η απρόσκοπτος, έγκαιρος και αποτελεσματική τρο¬ 
φοδοσία των Ιερών Ναών, Μονών και Ιερών Προσκυνημά¬ 
των της Ιεράς Μητροπόλεως εις κηρόν κατασκευασμέ- 
νον από ανάπλασιν αποκήρου και αγοράν πρώτης ύλης. 

Αρθρον 3 

Διοίκησις της Εκκλησιαστικής Υπηρεσίας 

1. Το Εκκλησιαστικόν Κηροπλαστείον της Ιεράς Μη¬ 
τροπόλεως Θεσσαλιώτιδος και Φαναριοφερσάλων 
διοικείται υπό πενταμελούς Διοικητικού Συμβουλίου 
(εφ’ εξής Δ.Σ.), απαρτιζομένου εκ του Σεβασμιωτάτου 
Μητροπολίτου, ως Προέδρου, του εκάστοτε Πρωτο- 
συγκέλλου ή του Γενικού Αρχιερατικού Επιτρόπου ή 
του Αρχιερατικού Επιτρόπου της περιφέρειας, ένθα η 
έδρα του Κηροπλαστείου, ως Αντιπροέδρου, και ετέρων 
τριών μελών, κληρικών ή λαϊκών, διακρινομένων δια το 
ήθος, την πνευματικήν κατάρτισιν και ωριμότητά των, 
ως και το ενδιαφέρον αυτών δια το έργον του Κηρο¬ 
πλαστείου και της τοπικής Εκκλησίας, οριζομένων υπό 
του Μητροπολίτου επί τριετεί θητεία. Κατόπιν σχετικής 
Αποφάσεως του Μητροπολίτου, μέλη του Διοικητικού 
Συμβουλίου παραιτούμενα ή ελλείποντα δί οιονδήποτε 
λόγον, αντικαθίστανται εντός ευλόγου χρονικού δια¬ 
στήματος. 

2. Το Δ.Σ. της Υπηρεσίας κατά την πρώτην συνεδρίαν 
αυτού εκλέγει εκ των μελών του τον Γραμματέα και 
τον Ταμίαν. 

3. Το Δ.Σ. συνεδριάζει τακτικώς ανά δίμηνον, τη εγ¬ 
γράφω προσκλήσει του Προέδρου αυτού, εκτάκτως δε, 
και εφ’ όσον παραστή ανάγκη, τη αιτήσει τουλάχιστον 
τριών εκ των μελών αυτού. Απαρτία υπάρχει εις τας 
συνεδριάσεις παρισταμένων τριών τουλάχιστον εκ των 
μελών του Δ.Σ. Αι αποφάσεις λαμβάνονται κατά πλει¬ 


ονοψηφίαν, εις περίπτωσιν δε ισοψηφίας υπερισχύει η 
ψήφος του Προέδρου. 

Αρθρον 4 

Αρμοδιότητες του Διοικητικού Συμβουλίου (Δ.Σ.) 

Το Δ.Σ. του Κηροπλαστείου έχει τας κάτωθι αρμο¬ 
διότητας: 

α) Ασκεί την οικονομικήν διαχείρισιν του Κηροπλα¬ 
στείου και αποφασίζει δια παν μέτρον, το οποίον συμ¬ 
βάλλει εις την εύρυθμον λειτουργίαν αυτού. 

β) Αποφασίζει και μεριμνά δια παν θέμα αφορών εις 
την εκπλήρωσιν των σκοπών αυτού. 

γ) Συνεργάζεται μετά των Συμβουλίων των Ιερών 
Ναών, Μονών και Προσκυνημάτων της Ιεράς Μητροπό¬ 
λεως, ως και των υπευθύνων εκπροσώπων αυτών, δια 
την προαγωγήν και επίτευξιν των σκοπών του Κηρο¬ 
πλαστείου. 

δ) Ψηφίζει τον ετήσιον Προϋπολογισμόν και Απολο¬ 
γισμόν αυτού και εν συνεχεία υποβάλλει τούτους προς 
έγκρισιν εις το Μητροπολιτικόν Συμβούλιον της Ιεράς 
Μητροπόλεως Θεσσαλιώτιδος και Φαναριοφερσάλων. 

ε) Αποφασίζει δια την προμήθειαν των απαραιτήτων 
υλικών, ως και δια παν έτερον θέμα μη προβλεπόμενον 
υπό του παρόντος Κανονισμού. 

στ) Αποφασίζει δια την διάθεσιν των πόρων του Κη¬ 
ροπλαστείου σύμφωνα και με το άρθρο 8 του παρόντος 
Κανονισμού. 

Αρθρον 5 

Υποχρεώσεις των μελών του Δ.Σ. 

1. Ο Πρόεδρος του Δ.Σ. της Υπηρεσίας του Κηροπλα¬ 
στείου έχει τας εξής υποχρεώσεις: 

α) Εκπροσωπεί την Υπηρεσίαν ενώπιον κάθε Διοι¬ 
κητικής, Δικαστικής, Εκκλησιαστικής ή άλλης Αρχής 
και εις οιανδήποτε σχέσιν αυτής με άλλα Ιδρύματα, 
Οργανισμούς, Νομικά η φυσικά Πρόσωπα - εκτός αν 
άλλως αποφασίσει το Δ.Σ., προκειμένου περί ειδικών 
περιπτώσεων. 

β) Λαμβάνει γνώσιν όλων των εισερχομένων και 
εξερχομένων υπηρεσιακών εγγράφων και συνυπογρά¬ 
φει μετά του Ταμίου τα Γραμμάτια Εισπράξεων και τα 
Εντάλματα Πληρωμών. 

γ) Συγκαλεί το Δ.Σ. εις συνεδριάσεις, προεδρεύει και 
διευθύνει τας εν αυτώ συζητήσεις και υπογράφει άπα- 
σαν την υπηρεσιακήν αλληλογραφίαν. 

δ) Έχει την αρμοδιότητα δί εκτάκτως εμφανιζόμενα 
και μη προβλεπόμενα υπό του παρόντος Κανονισμού 
ζητήματα. 

στ) Διορίζει τον οικονομικόν, διαχειριστικόν και διοικη¬ 
τικόν υπεύθυνον του Κηροπλαστείου, προς τον οποίον 
δύναται να παρέχη δί εγγράφου αποφάσεως αυτού ειδι¬ 
κήν εξουσιοδότησιν, όπως επιλαμβάνηται και αποφασίζη 
επί παντός οικονομικού, διαχειριστικού και οργανωτικού 
θέματος αφορώντος εις την ομαλήν λειτουργίαν της 
Υπηρεσίας, κατόπιν συνεργασίας μετά του Προέδρου. 

ζ)Έχει την ανωτάτην εποπτείαν και τον έλεγχον λει¬ 
τουργίας του Κηροπλαστείου. 

2. Ο Αντιπρόεδρος αναπληροί τον Πρόεδρον, οσά¬ 
κις απουσιάζει ή κωλύεται, εις άλας τας αρμοδιότητας 
αυτού, και ενεργεί κατόπιν εντολής του Προέδρου. Συ¬ 
γκαλεί το Δ.Σ. και προεδρεύει αυτού, απουσιάζοντος 
ή κωλυομένου του Προέδρου, όστις τον εξουσιοδοτεί 
προς τούτο γραπτώς. 

3. Κατόπιν εγγράφου εντολής του Προέδρου, ο Γραμ- 
ματεύς ή ο Οικονομικός, Διαχειριστικός και Διοικητικός 
υπεύθυνος, τηρεί το βιβλίον Πρωτοκόλλου εισερχομέ¬ 
νων και εξερχομένων εγγράφων, καθώς και το βιβλίον 
Πρακτικών των Συνεδριάσεων του Δ.Σ. Συντάσσει και 
συνυπογράφει μετά του Προέδρου του Δ.Σ. άπαντα τα 
έγγραφα, είναι υπεύθυνος δια την αλληλογραφίαν και 
ενημερώνει τον Πρόεδρον περί αυτής. Φυλάσσει την 
σφραγίδα της Υπηρεσίας και μεριμνά δια την ομαλήν 
λειτουργίαν της Γραμματείας αυτού. 

4. Ο Ταμίας διαχειρίζεται τους χρηματικούς πόρους 
του Κηροπλαστείου, τηρεί τα σχετικά με την διαχείρισιν 
βιβλία και συντάσσει τον ετήσιον Προϋπολογισμόν και 
Απολογισμόν, τους οποίους και υποβάλλει προς ψήφισιν 
εις το Δ.Σ. Εν συνεχεία και τη ευθύνη του Γραμματέως 
ούτοι διαβιβάζονται εις το Μητροπολιτικόν Συμβούλιον 
προς έγκρισιν. 

Άρθρον 6 
Τηρούμενα βιβλία 

1. Η Υπηρεσία του Κηροπλαστείου έχει ιδίαν διαχεί- 
ρισιν, τηρεί δε τα Διαχειριστικά Βιβλία αυτής - άπαντα 
θεωρημένα υπό της Ιεράς Μητροπόλεως - συμφώνως 
προς το σύστημα τηρήσεως των Λογιστικών βιβλίων 
των Εκκλησιαστικών Νομικών Προσώπων, ήτοι: 

α) Βιβλίον Πρωτοκόλλου. 

β) Βιβλίον Πράξεων Διοικητικού Συμβουλίου. 

γ) Βιβλίον Ταμείου και Γενικού Καθολικού. 

δ) Γραμμάτια Εισπράξεων και Εντάλματα Πληρωμών. 

ε) Τιμολόγια, Δελτία Αποστολής, Ποσοτικής Παραλα¬ 
βής και Παραδόσεως, έναντι οικονομικού ανταλλάγμα¬ 
τος ή και ΑΝΕΥ ΑΞΙΑΣ, τόσον δια τας αποστολάς κηρού 
όσον και δια τας παραλαβάς αποκήρου. 

στ) Βιβλίον Αποθήκης. 

Η τήρησις απάντων των ανωτέρω βιβλίων είναι προ- 
τιμώτερον να γίνεται, έφ’ όσον υπάρχει η δυνατότης, 
εις ηλεκτρονικήν μορφήν. 

2. Η διαχείρισις διεξάγεται δια διπλοτύπων Γραμμα- 
τίων Εισπράξεων και Ενταλμάτων Πληρωμών, τα οποία 
και είναι εκτελεστέα, εφ’ όσον απαραιτήτως φέρουν 
την υπογραφήν του Προέδρου (ή του Αντιπροέδρου) 
και του Ταμίου του Κηροπλαστείου ή του διοικητικού, 
οικονομικού και διαχειριστικού υπευθύνου. 

3. Την λογιστικήν και ταμειακήν υπηρεσίαν εκτελεί 
αρμόδιος υπάλληλος της Ιεράς Μητροπόλεως ή έτερος, 
οριζόμενος υπό του Μητροπολίτου. 

4. Χρηματικά υπόλοιπα του Κηροπλαστείου κατατί¬ 
θενται σε τραπεζικό λογαριασμό επ’ ονόματι της Ιεράς 
Μητροπόλεως, με την ένδειξιν «ΚΗΡΟΠΛΑΣΤΕΙΟΝ». Ανά- 
ληψις χρημάτων εκ του λογαριασμού γίνεται δί απο- 
φάσεως του Διοικητικού Συμβουλίου. 

Άρθρον 7 

Προσωπικόν του Κηροπλαστείου 

Δια την εύρυθμον λειτουργίαν του Κηροπλαστείου 
εις τους τομείς της παραγωγικής διαδικασίας, της 
μεταφοράς και της διακινήσεως των κηρίων και των 
αποκήρων, απαιτείται η ανάθεσις του έργου εις τρεις 
κληρικούς της Ιεράς Μητροπόλεως, οι οποίοι θα αμεί¬ 
βονται δί επιμισθίου, κατόπιν σχετικής προτάσεως 
του Σεβασμιωτάτου Μητροπολίτου Θεσσαλιώτιδος 
και Φαναριοφερσάλων και εγκρίσεως αυτής υπό της 
Διαρκούς Ιεράς Συνόδου της Εκκλησίας της Ελλάδος, 

τηρουμένων πάντων των υπό του φορολογικού κώ- 
δικος ως και του υπ' αριθμ. 5/1978 Κανονισμού «Περί 
Κώδικος Εκκλησιαστικών Υπαλλήλων» οριζομένων. Ενα 
εκ των τριών τούτων κληρικών δύναται το Δ.Σ. να δι- 
ορίση ως Οικονομικόν, Διαχειριστικόν και Διοικητικόν 
Υπεύθυνον του Κηροπλαστείου. 

Επίσης απαιτείται η πρόσληψις εργατών, απασχο- 
λουμένων δια συμβάσεων εργασίας ιδιωτικού δικαίου, 
ωρισμένου ή αορίστου χρόνου, συμφώνως προς τας 
κειμένας διατάξεις της εργατικής νομοθεσίας. 

Άρθρον 8 

Πόροι και διάθεσις τούτων 

Οι πόροι του Κηροπλαστείου προέρχονται από τα¬ 
μειακός καταβολάς εκ πωλήσεως και αναπλάσεως του 
κηρού, καθώς και τοιαύτας του Νομικού Προσώπου της 
Ιεράς Μητροπόλεως. Ούτοι διατίθενται προς κάλυψιν 
του λειτουργικού κόστους του Κηροπλαστείου, τα δε 
πλεονάσματα αυτών προς άσκησιν του ιεραποστολικού, 
φιλανθρωπικού και ποιμαντικού έργου της Ιεράς Μητρο¬ 
πόλεως, προεχόντως δε προς κάλυψιν των δαπανών 
λειτουργίας του υπό την επωνυμίαν «ΑΓΙΟΣ ΣΕΡΑΦΕΙΜ» 
Γηροκομείου της Ιεράς Μητροπόλεως, ως και των λοι¬ 
πών ευαγών Ιδρυμάτων αυτής. 

Άρθρον 9 

Σφραγίς - Τελικοί διατάξεις 

1. Το Κηροπλαστείον διαθέτει ιδίαν κυκλικήν σφραγίδα 
με τον τίτλον: «ΙΕΡΑ ΜΗΤΡΟΠΟΛΙΣ ΘΕΣΣΑΛΙΩΤΙΔΟΣ ΚΑΙ 
ΦΑΝΑΡΙΟΦΕΡΣΑΛΩΝ - ΕΚΚΛΗΣΙΑΣΤΙΚΟΝ ΚΗΡΟΠΛΑΣΤΕΙ- 
ΟΝ», φέρουσαν εις το κέντρον αυτής τον δικέφαλον αετόν. 

2. Η Υπηρεσία καταργείται υπό της Ιεράς Συνόδου της 
Εκκλησίας της Ελλάδος, κατόπιν ητιολογημένης απο- 
φάσεως τουλάχιστον τεσσάρων (4) μελών του Δ.Σ., πα¬ 
ρόντος και συμφωνούντος απαραιτήτως του Προέδρου. 

Καταργουμένης της Υπηρεσίας, παν κινητόν η ακίνητον 
περιουσιακόν στοιχείον του Κηροπλαστείου, ακόμη και 
χρηματικόν, ανήκουν αυτοδικαίως και άνευ ετέρας διαδι¬ 
κασίας εις το Νομικόν Πρόσωπον της Ιεράς Μητροπόλεως. 

Αρθρον10 

Ισχύς και τροποποίησις του παρόντος Κανονισμού 

1. Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερνή- 
σεως και εις το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

2. Πάσα τροποποίησις αυτού πραγματοποιείται υπό 
της Ιεράς Συνόδου, κατόπιν ητιολογημένης αποφάσεως 
τεσσάρων (4) τουλάχιστον εκ των μελών του Δ.Σ., συ¬ 
μπεριλαμβανομένου απαραιτήτως του Προέδρου. 

Αρθρον 11 
Κάλυψις δαπάνης 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του προϋπολογισμού 
του Νομικού Προσώπου της Ιεράς Μητροπόλεως Θεσ¬ 
σαλιώτιδος και Φαναριοφερσάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2015 
Ο Πρόεδρος 

| Ο Αθηνών ΙΕΡΩΝΥΜΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

